ที่ มท o๘o๗.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต

 กรุงเทพมหานคร ๑๐๓๐๐

 เมษายน ๒๕๖๔

เรื่อง ยกเลิกและเลื่อนแผนการฝึกอบรมของสถาบันพัฒนาบุคลากรท้องถิ่น ประจำปีงบประมาณ พ.ศ. ๒๕๖๔

เรียน ผู้ว่าราชการจังหวัดทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๐๗.๒/ว ๗๗๓ ลงวันที่ ๑๖ เมษายน ๒๕๖๔

 ๒. ข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน

 พ.ศ. ๒๕๔๘ (ฉบับที่ ๒๐) ลงวันที่ ๑๖ เมษายน ๒๕๖๔

 ๓. คำสั่งจังหวัดปทุมธานี ที่ ๓๕๕๕/๒๕๖๔ เรื่อง กำหนดมาตรการป้องกันและควบคุมการแพร่ระบาดของโรคโควิด 2019 (โควิด - 19) ลงวันที่ ๑๗ เมษายน ๒๕๖๔

ตามที่กรมส่งเสริมการปกครองท้องถิ่นได้เลื่อนการจัดโครงการฝึกอบรมของสถาบันพัฒนาบุคลากรท้องถิ่นที่จะจัดในห้วงเดือนเมษายน ๒๕๖๔ ออกไปอย่างไม่มีกำหนด เนื่องจากได้เกิดการแพร่ระบาดของโรคติดเชื้อไวรัสโคโรนา 2019 (COVID -19) ระลอกใหม่ในพื้นที่ทั่วประเทศ ความละเอียดตามหนังสือ
ที่อ้างถึง ๑ นั้น

 กรมส่งเสริมการปกครองท้องถิ่นพิจารณาแล้ว เพื่อให้การดำเนินงานด้านการฝึกอบรม
และพัฒนาบุคลากรของสถาบันพัฒนาบุคลากรท้องถิ่นเป็นไปตามข้อกำหนดออกตามความในมาตรา ๙
แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๒๐) ลงวันที่ ๑๖ เมษายน ๒๕๖๔ และคำสั่งจังหวัดปทุมธานี ที่ ๓๕๕๕/๒๕๖๔ เรื่อง กำหนดมาตรการป้องกันและควบคุมการแพร่ระบาดของโรคโควิด 2019 (โควิด - 19) ลงวันที่ ๑๗ เมษายน ๒๕๖๔ ที่ได้กำหนดห้ามการใช้อาคารหรือสถานที่ของโรงเรียนและสถาบันการศึกษาทุกประเภทเพื่อการจัดการเรียนการสอน การสอบ การฝึกอบรม หรือการทำกิจกรรมใด ๆ ที่มีผู้เข้าร่วมกิจกรรมเป็นจำนวนมากทำให้เสี่ยงต่อการแพร่โรค จึงขอความร่วมมือจังหวัด
แจ้งให้องค์กรปกครองส่วนท้องถิ่น ดังนี้

 ๑. กรมส่งเสริมการปกครองท้องถิ่นได้ยกเลิกและเลื่อนแผนดำเนินการจัดโครงการฝึกอบรม
ของสถาบันพัฒนาบุคลากรท้องถิ่นที่จะดำเนินการในปีงบประมาณ พ.ศ. ๒๕๖๔ ทุกหลักสูตรและทุกโครงการออกไปอย่างไม่มีกำหนด จนกว่ารัฐบาลจะมีมาตรการผ่อนคลายให้สามารถจัดกิจกรรมการฝึกอบรมได้ตามปกติ

 ๒. สำหรับบุคลากรขององค์กรปกครองส่วนท้องถิ่นที่ได้ชำระค่าลงทะเบียนมาล่วงหน้าแล้ว สถาบันพัฒนาบุคลากรท้องถิ่นจะยังคงรักษาสิทธิในการเข้ารับการฝึกอบรมไว้เช่นเดิม

๓. กรมส่งเสริมการปกครองท้องถิ่นจะแจ้งประชาสัมพันธ์แผนดำเนินการจัดโครงการฝึกอบรมใหม่ให้ทราบในโอกาสต่อไป เมื่อรัฐบาลได้มีมาตรการผ่อนคลายให้สามารถจัดการฝึกอบรมได้ตามปกติ

 จึงเรียนมาเพื่อโปรดทราบและขอความกรุณาแจ้งให้องค์กรปกครองส่วนท้องถิ่นทุกแห่งทราบด้วย

 ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

สถาบันพัฒนาบุคลากรท้องถิ่น

กลุ่มงานวิชาการเพื่อการพัฒนาบุคลากรท้องถิ่น

โทร ๐๒ ๕๑๖ ๔๒๓๒